6 नोडल संस्थाप्रधानों को नोटिस
बिछीवाड़ा| ब्लॉकप्राशि बिछीवाड़ा के उत्कृष्ट स्कूलों और नोडल संस्थाप्रधानों की बैठक सोमवार को पंचायत समिति सभागार में हुई।
बैठक में अनुपस्थित रहे 6 संस्थाप्रधानों को नोटिस जारी किए। मुख्य अतिथि बीडीओ रामनिवास बाबल थे। अध्यक्षता बीईईओ अमृतलाल कलाल ने की। नोडल संस्थाप्रधानों से बीडीओ ने कहा कि जिन स्कूलों में हैंडपंप खराब है वह रिपेयर करा ले। बीईईओ कलाल ने कहा कि उत्कृष्ट विद्यालय में बिजली, पेयजल, खेल मैदान, ग्रीन बोर्ड, संस्थापन विवरण शौचालय को सुनिश्चित करें। पांचवीं आठवीं बोर्ड के बारे में जानकारी दी गई।
16 मार्च तक जारी की गई राशि की यूसी सीसी जमा करवाएं। राष्ट्रीय आविष्कार अभियान के तहत गणित विज्ञान विषय मे जागृति पैदा करने को लेकर राशि स्कूलों को स्थानांतरित की गई है, इसका उपयोग कर यूसी जमा करवाएं। सीआरसी ग्रांट एसएफसी, एमआरजी, टीएलएम स्वच्छता, बालिका ग्रांट की राशि का उपयोग कर 15 मार्च तक उपयोगिता प्रमाण पत्र जमा करावें। संकुल संदर्भ प्रभारी लालशंकर पाटीदार , विनोद पंड्या शिक्षक मौजूद थे।
hin_Deva hin_Deva hin_Deva hin_Deva